लोकतांत्रिक व्यवस्था के प्रति आस्थावान् विजेन्द्र ऐसे वरिष्ठ कवि है, जिन्होंने संघर्षशील लोक को अपने काव्य का नायक बनाया है। अतएव उनकी कविताओं में श्रमशील और जुझारू किसानों और मजदूरों के क्रियाशील बिम्ब प्रचुर रूप लक्षित होते हैं। विजेन्द्र माक्र्सवादी दर्शन के प्रति आस्थावान् हैं। इसलिए वे अपने समय, समाज और इतिहास को वर्गीय दृष्टि से देखते परखते है। उनकी सहानुभूति संघर्षशील लोक के प्रति व्यक्त होती है और तीखी आलोचना प्रभु वर्ग के प्रति। विजेन्द्र की जन्मभूमि बदायूँ जनपद का गाँव धरमपुर है और कर्मभूमि है राजस्थान के विभिन्न स्थान। अर्थात् भरतपुर, चूरू, नोहर, जयपुर। उन्होंने लगभग तीन दशक भरतपुर में बिताए है। अतएव उनकी कविताओं मेें भरतपुर के जनजीवन और उसके परिवेश के अनेक आकर्षक बिम्ब और क्रियाकलाप लक्षित होते हंै।